Diari Oficial de la Generalitat Valenciana


Sumari del DOGV 6893, del 31-10-2012 (2012/9942)

RESOLUCIÓ de 19 d'octubre de 2012, de la presidenta de l'Agència Valenciana del Turisme, de terminació del procediment iniciat per Resolució de 26 de maig de 2011, de la presidenta de l'Agència Valenciana del Turisme, per la qual es va obrir el termini de presentació de sol·licituds per a la incorporació al fitxer d'experts docents de la família professional Hostaleria i Turisme, que impartisquen accions formatives dissenyades com a certificats de professionalitat en els Centres de Turisme
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6893

Data del DOGV
:   31-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9942


Data del document
:   19-10-2012

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme

RESOLUCIÓ de 19 d'octubre de 2012, de la presidenta de l'Agència Valenciana del Turisme, de terminació del procediment iniciat per Resolució de 26 de maig de 2011, de la presidenta de l'Agència Valenciana del Turisme, per la qual es va obrir el termini de presentació de sol·licituds per a la incorporació al fitxer d'experts docents de la família professional Hostaleria i Turisme, que impartisquen accions formatives dissenyades com a certificats de professionalitat en els Centres de Turisme   
 [2012/9942]  
La Resolució de 7 de març de 2011, de la presidenta de l'Agència Valenciana del Turisme, publicada en el Diari Oficial de la Comunitat Valenciana número 6485 de 22 de març de 2011, regula el procediment de gestió del fitxer d'experts docents per a impartir accions formatives dissenyades com a certificats de professionalitat.  
La Resolució de 26 de maig de 2011, de la presidenta de l'Agència Valenciana del Turisme, publicada en el Diari Oficial de la Comunitat Valenciana número 6536 de 6 de juny de 2011, va obrir el termini de presentació de sol·licituds per a la incorporació al fitxer d'experts docents de la família professional Hostaleria i Turisme, que impartisquen accions formatives dissenyades com a certificats de professionalitat en els Centres de Turisme.   
La finalitat del fitxer és seleccionar els experts docents per a impartir les accions formatives de què es derive l'obtenció de determinats certificats de professionalitat de la família professional Hostaleria i Turisme en els Centres de Turisme dependents de l'Agència Valenciana del Turisme. Una vegada constituït el fitxer i segons el que preveu l'apartat resolutiu número sis de la Resolució de 26 de maig de 2011, així com l'article 15 de la Resolució de 7 de març de 2011 en el seu apartat 3, les contractacions que es duguen a terme s'ajustaran a les normes legals i reglamentàries en matèria de contractes de naturalesa temporal. Per tant, la contractació dels docents passaria a realitzar-se a càrrec del capítol I «Gastos de personal» del pressupost de l'Agència Valenciana del Turisme.   
L'article 3.2 del Reial Decret Llei 20/2011, de 30 de desembre, de mesures urgents en matèria pressupostària, tributària i financera per a la correcció del dèficit públic establix que durant «l'any 2012 no es procedirà a la contractació de personal temporal ni al nomenament de personal estatutari temporal o funcionari interí excepte en casos excepcionals i per a cobrir necessitats urgents i inajornables que es restringiran als sectors, funcions i categories professionals que es consideren prioritàries o que afecten el funcionament dels servicis públics Essentials».  
  
Per la seua banda, l'article 31.5 de la Llei 10/2011, de 27 de desembre, de Pressupostos de la Generalitat per a l'exercici 2012, publicada en el Diari Oficial de la Comunitat Valenciana número 6682 de 30 de desembre de 2011, establix que «Durant 2012 les societats mercantils de la Generalitat i les entitats de dret públic que en depenen no podran contractar personal, llevat que siga necessari i estiga justificat per a la consecució dels objectius i funcions que tinguen encomanats, i sempre que la dita contractació no supose un increment en la dotació que, per a gastos de personal, prevegen els seus pressupostos».  
  
En el pressupost de l'Agència Valenciana del Turisme per a 2012 no hi ha consignació pressupostària disponible per a este fi en el capítol I, «Gastos de personal».  
L'article 42.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, establix l'obligació de l'Administració de dictar una resolució expressa en tots els procediments i a notificar-la siga quina siga la seua forma d'iniciació.  
L'article 87.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quant a terminació del procediment exposa que també «produirà la terminació del procediment la impossibilitat material de continuar-lo per causes sobrevingudes. La resolució que es dicte haurà de ser motivada en tot cas».  
Per tant, davant de la impossibilitat material de continuar el procediment per causes sobrevingudes, basant-se en la prohibició continguda en els preceptes legals esmentats anteriorment de contractar personal, i donada la inexistència de crèdit pressupostari per a este fi en el capítol I «Gastos de personal» del pressupost de l'Agència Valenciana del Turisme, en virtut del que disposa l'article 42.1 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, d'acord amb el Decret 100/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Turisme, Cultura i Esport, d'acord amb les competències assignades pel Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, i vista la proposta de 3 d'octubre de 2012 del director de l'Agència Valenciana del Turisme i de conformitat amb esta, resolc:  
Acabar el procediment iniciat per Resolució de 26 de maig de 2011 de la presidenta de l'Agència Valenciana del Turisme, d'acord amb el que establix l'article 87.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Esta resolució produirà efecte des de la data de la seua publicació en el Diari Oficial de la Comunitat Valenciana.  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de la seua publicació i, potestativament, podrà interposar-se un recurs de reposició davant de la presidenta de l'Agència Valenciana del Turisme, en el termini d'un mes, a comptar de l'endemà de la seua publicació, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 19 d'octubre de 2012.- La presidenta de l'Agència Valenciana del Turisme: Lola Johnson Sastre.